آذربایجان عسگلری جبهه‌نین موختلیف ایستیقامت لرینده بیر نئچه استراتژی اهمیته مالیک یوکسک‌لیگی ده ایشغال‌دان آزاد ائدیب.
آذربایجان پرزیدنتی الهام علی یئو اؤزونون توییتر صحیفه‌سینده پای‌لاشیم ائدیب.
آذربایجان پرزیدنتی بو سؤزلری یازیب: "بو گون آذربایجان اوردوسو جبراییل رایونونون شیخعلی‌آغالی، ساریجالی، مزره کندلرینی و موختلیف ایستیقامت‌لرده بیر نئچه استراتژی یوکسک‌لیگی آزاد ائتمیش‌دیر. قهرمان اوردوموزون اوغورلو عملیاتی داوام ائدیر. قاراباغ آذربایجان‌دیر!"
آذربایجان اوردوسو ائرمنیستانا مخصوص 3 راکت مرمی‌سینی و 3 تانکی محو ائدیب.آذربایجان اوردوسو ایرلیلمه‌یه داوام ائدیر. ائرمنیستان اوردوسو دا سیویل یاشاییش منطقه لرینه هوجوم ائدیر.
گنجه، ترتر، آغدام، آغجابدی، بیله‌قان، گوی گول، برده و گوران بوی رایون‌لاری آتشه توتولوب
برده و آغداما ائدیلن هوجوم‌لار نتیجه سینده 2 سیویل هلاک اولوب.
دیگر طرفدن امریکانین خاریجی ایشلر ناظیری مایک پمپئو، روسیا خاریجی ایشلر ناظیری سرگئی لاوروو و فرانسا خاریجی ایشلر ناظیری ژان ایو لو دریان بیرگه بیانات ایمضالایا‌راق طرفلره آتشکسله باغلی چاغیریش ائدیبلر.
روسیا پرزیدنتی ولادیمیر پوتین ائرمنیستان باش ناظیری نیکول پاشینیان، خاریجی ایشلر ناظیری سرگئی لاوروو ایسه آذربایجان-‌لی همکاری جیهون بایراموولا تلفوندا دانیشیب.
